Lav et referat af nedenstående tekst:

Tekst:
- Nu er det bare at komme ud over stepperne! Det bliver en god sommer. Sådan lyder det fra Jens Nielsen, der er projektudvikler og direktør i Sæby Bakker Aps, og som i starten af året var klar til at sætte spaden i jorden og gå i gang med byggeriet i Sæby. Projektet blev dog stoppet, da en enkelt borger klagede til Planklagenævnet, og satte hele byggeriet på stand-by. Klage satte alt på stand-by Der er tale om 360 boliger - deriblandt 56 rækkehuse, som Jens Nielsen allerede har lejere til, og flere er på venteliste for at komme til at bo i det kommende boligkvarter i Sæby. Et byggeprojekt, som ifølge Jens Nielsen, kommer til at have stor betydning for Sæby-området. Men da et fund af sjældne flagermus og firben, tudser og frøer, og bekymringen for det særlige naturhistoriske landskab i området blev fremlagt for Planklagenævnet, blev byggeriet sat på stand-by. Ifølge klagen fra en enkelt borger i Sæby-området til Planklagenævnet vil et enestående og unikt landskab fra istiden gå tabt, hvis der bygges boliger i området, ligesom det vil gå hårdt ud over dyrelivet og skade bestanden af blandt andet firben, flagermus, tudser og frøer, som i dag lever ugeneret i området. En klage, som blev vurderet af Planklagenævnet, men nu er blevet afvist. - Man har vurderet her, at byggeriet hverken genrer yngel eller færden af flagermus eller salamandere, siger Jens Nielsen, som mener, at klagen burde have været afvist fra start. - Jeg er fortaler for, at man har et system, hvor alle bliver hørt - her synes jeg bare, at det var så vidtgående at lægge projektet helt ned på ubestemt tid, lyder det. Udviklerne er glade Ifølge Jens Nielsen er klagen afvist, da Planklagenævnet har vurderet, at den ikke er relevant for projektet. Det gør så nu, at den lokalplan, som er blevet påklaget, er gældende fra i dag. - Det er vi glade for, for så kan vi komme ud over stepperne, og det store arbejde vi har lavet kan endelig blive effektueret, lyder det fra Jens Nielsen. Klagen er behandlet hurtigt, at den ikke kommer til at forsinke byggeriet i Sæby Bakker. De første byggetilladelser er allerede på vej til at blive godkendt, og stier og veje bliver anlagt 1. august som først planlagt. - Den tid, vi har været på stand-by, har vi ikke kunne lave noget, men vi er ikke forsinkede, fortæller Jens Nielsen og fortsætter: - Vi har nogle parcelhusejere som allerede har investeret i grunde, og vi har selv rækkehusene til leje, som vi skal igang med, så det er meget glædeligt, at vi nu endelig kan bygge. Det forventes, at de første beboere i Sæby Bakker flytter ind omkring sommerferien næste år.

Referat:
Udviklerne forventede, at omkring 360 boliger i Sæby Bakker blev forsinket med knap et år på grund af en klage. Nu har byggeriet alligevel fået grønt lys.